User:Blue Leah

Gideoniti su evanđeoska kršćanska organizacija posvećena distribuciji primjeraka Biblije na preko 94 jezika i 194 države u svijetu, ponajviše po hotelima i motelima. Organizacija je nastala 1899. godine u gradu Janesville, državi Wisconsin, kao prva američka organizacija usredotočena na propovijedanje evanđelja. Započela je s besplatnom distribucijom Biblija, po čemu je prvenstveno i poznata, 1908. godine, kada su prve Biblije podijeljene i postavljene po sobama hotela Superior u gradu Superior u Montani.

Preko 84 milijuna primjeraka Biblija podijeljeno je 2012. Više od 1.7 bilijuna od 1908. Prosječno gledajući, svake sekunde podijeli se više od dva primjerka Biblije. Sjedište Gideons International nalazi se u gradu Nashville, Tennessee u SAD-u.

Povijest
Organizaciju, kao prvu američku organizaciju posvećenu širenju evanđelja, osnovali su 1899. godine u udruzi YMCA u gradu Janesville dvojica putujućih biznismena koji su se slučajno upoznali u hotelskoj sobi koju su dijelili u hotelu Central House u gradu Boscobel, državi Wisconsin, a svoju ideju pobliže su doradili kasnije u gradu Beaver Dam, Wisconsin. 1908. su otpočeli s besplatnim dijeljenjem Biblija s hotelom Superior.

Organizacija povezuje svoj naziv, Gideoniti, s biblijskom pričom o Gideonu:

Gideon je bio čovjek koji je bio spreman učiniti sve što ga je Bog tražio, bez obzira na vlastito uvjerenje, nakane ili posljedice. Poniznost, vjera i poslušnost bile su glavne odlike njegova karaktera. To je standard prema kojemu se Gideoniti nastoje ravnati i utvrditi ga kod svih svojih članova, da svaki čovjek bude spreman djelovati u skladu s Božjom voljom bez obzira na vrijeme i mjesto, na bilo koji način na koji ga Duh Sveti bude vodio.

U skladu s ovom simbolikom, Gideoniti su kao osobni prepoznatljivi znak preuzeli sliku vrča s luči, prisjećajući se Gideonove pobjede nad Midjancima kao što je i opisano u knjizi Sudaca, 7. poglavlje.

Osim što su poznati po dijeljenju Biblija po hotelima, također ih distribuiraju članovima vojske u različitim zemljama, bolnicama, staračkim domovima, zatvorima, državnicima, te studentima. Tipičan primjerak gideonske Biblije ili Novog Zavjeta sadrži:


 * kratak uvod;
 * pamflet kojim su predloženi biblijski stihovi vezni za određenu vrstu problema s kojim se netko može suočiti;
 * prijevod stiha iz evanđelja po Ivanu 3:16 na nekoliko različitih jezika;
 * izvorni biblijski tekst, bez bilješki, fusnota ili bilo čega drugoga osim broja poglavlja i stihova – bilo da se radi o čitavoj Bibliji (koje se obično stavljaju u hotelske sobe) ili Novim Zavjetima, Psalmima i Izrekama (ovakve kopije obično se dijele pojedincima);
 * kratak opis evanđeoske poruke spasenja s navodima iz Biblije, te slobodnim mjestom za čitatelja na koje može upisati svoje ime i datum kad je odlučio slijediti Isusa priznavši Ga kao svog Spasitelja (ovo je uglavnom uobičajeno kod manjih izdanja Novog zavjeta i Psalama).

Članstvo
Gideoniti primaju volontere iz svih kršćanskih denominacija. Članstvo je ograničeno na biznismene i muškarce stručne naobrazbe starije od 21. godinu koji su članovi evanđeoske ili protestantske crkve na dobru glasu. Supruge Gideonita udružuju se u pomoćnu organizaciju Gideons International Women's Auxiliary.